CELEX: 52017PC0064
Language: el
Date: 2017-02-08
Title: Πρόταση ΑΠΟΦΑΣΗ ΤΟΥ ΣΥΜΒΟΥΛΙΟΥ σχετικά με τη θέση που πρέπει να ληφθεί εξ ονόματος της Ευρωπαϊκής Ένωσης στη Μεικτή Επιτροπή ΕΕ-Mεξικού όσον αφορά τις τροποποιήσεις του παραρτήματος ΙΙΙ της απόφασης αριθ. 2/2000 του Μεικτού Συμβουλίου ΕΚ-Μεξικού, της 23ης Μαρτίου 2000, σχετικά με τον ορισμό της έννοιας «καταγόμενα προϊόντα» ή «προϊόντα καταγωγής» και τις μεθόδους διοικητικής συνεργασίας

ΕΥΡΩΠΑΪΚΗ ΕΠΙΤΡΟΠΗ
            Βρυξέλλες, 8.2.2017
            COM(2017) 64 final
            2017/0020(NLE)
            Πρόταση
            ΑΠΟΦΑΣΗ ΤΟΥ ΣΥΜΒΟΥΛΙΟΥ
            σχετικά με τη θέση που πρέπει να ληφθεί εξ ονόματος της Ευρωπαϊκής Ένωσης στη Μεικτή Επιτροπή ΕΕ-Mεξικού όσον αφορά τις τροποποιήσεις του παραρτήματος ΙΙΙ της απόφασης αριθ. 2/2000 του Μεικτού Συμβουλίου ΕΚ-Μεξικού, της 23ης Μαρτίου 2000, σχετικά με τον ορισμό της έννοιας «καταγόμενα προϊόντα» ή «προϊόντα καταγωγής» και τις μεθόδους διοικητικής συνεργασίας
            
               
         
         
            
               ΑΙΤΙΟΛΟΓΙΚΗ ΕΚΘΕΣΗ
            
            
               1.ΠΛΑΙΣΙΟ ΤΗΣ ΠΡΟΤΑΣΗΣ
            
            
               •Αιτιολόγηση και στόχοι της πρότασης
            
            
               
                  Η συμφωνία για την οικονομική εταιρική σχέση, τον πολιτικό συντονισμό και τη συνεργασία μεταξύ της Ευρωπαϊκής Κοινότητας και των κρατών μελών της, αφενός, και των Ηνωμένων Πολιτειών του Μεξικού, αφετέρου, υπογράφηκε στις Βρυξέλλες στις 8 Δεκεμβρίου 1997. Οι διατάξεις ελευθέρωσης του εμπορίου καθορίστηκαν στην απόφαση αριθ. 2/2000 του Μεικτού Συμβουλίου ΕΚ-Μεξικού που συστάθηκε δυνάμει της συμφωνίας (εφεξής «απόφαση αριθ. 2/2000»).
               
               
                  Το παράρτημα III της απόφασης αριθ. 2/2000 του Μεικτού Συμβουλίου ΕΕ-Μεξικού, σχετικά με τον ορισμό της έννοιας «καταγόμενα προϊόντα» ή «προϊόντα καταγωγής» και τις μεθόδους διοικητικής συνεργασίας, ορίζει τους κανόνες καταγωγής για τα καταγόμενα από την επικράτεια των μερών της συμφωνίας προϊόντα.
               
               
                  Η Ευρωπαϊκή Ένωση έχει θεσπίσει τελωνειακή ένωση με το Πριγκιπάτο της Ανδόρρας, για προϊόντα που υπάγονται στα κεφάλαια 25 έως 97 του Εναρμονισμένου Συστήματος και με τη Δημοκρατία του Αγίου Μαρίνου, για όλα τα προϊόντα. Δυνάμει της εν λόγω τελωνειακής ένωσης, τα αγαθά καταγωγής Μεξικού τυγχάνουν προτιμησιακής μεταχείρισης βάσει της συμφωνίας ΕΕ-Μεξικού κατά την εισαγωγή τους στην Ανδόρρα και τον Άγιο Μαρίνο.
               
               
                  Συμφωνήθηκε ότι το Μεξικό θα αποδέχεται πλέον τα προϊόντα που υπάγονται στα κεφάλαια 25 έως 97 του Εναρμονισμένου Συστήματος, καταγωγής Πριγκιπάτου της Ανδόρρας, καθώς και τα προϊόντα καταγωγής Δημοκρατίας του Αγίου Μαρίνου ως προϊόντα καταγωγής ΕΕ, κατά την έννοια του παραρτήματος ΙΙΙ της απόφασης αριθ. 2/2000. 
               
               
                  Συμφωνήθηκε με το Μεξικό ότι η απόφαση αριθ. 1/2017 της Μεικτής Επιτροπής ΕΕ-Μεξικού θα πρέπει να τροποποιηθεί, ώστε να παγιωθούν οι ειδικοί κανόνες ανά προϊόν για τις χημικές ουσίες των κλάσεων 2914 και 2915 του Εναρμονισμένου Συστήματος που περιλαμβάνονται στην εν λόγω απόφαση. Η πρακτική αυτή συμπλέει με την προσέγγιση της εν εξελίξει επικαιροποίησης της συμφωνίας ΕΕ-Μεξικού όσον αφορά τους ειδικούς κανόνες καταγωγής ανά προϊόν. 
               
            
            
               •Συνοχή με ισχύουσες διατάξεις στον τομέα πολιτικής
            
            
               
                  Στο πλαίσιο των συμφωνιών ελεύθερων συναλλαγών μεταξύ Ευρωπαϊκής Ένωσης και τρίτων χωρών εξασφαλίζεται αμοιβαιότητα στην Ανδόρρα και τον Άγιο Μαρίνο που επιτρέπει στα προϊόντα καταγωγής των εν λόγω χωρών να θεωρούνται προϊόντα καταγωγής Ευρωπαϊκής Ένωσης. Η εν λόγω αμοιβαιότητα επεκτείνεται πλέον και στο Μεξικό.
               
            
            
               •Συνοχή με άλλες πολιτικές της Ένωσης
            
            
               
                  Άνευ αντικειμένου.
               
            
            
               2.ΝΟΜΙΚΗ ΒΑΣΗ, ΕΠΙΚΟΥΡΙΚΟΤΗΤΑ ΚΑΙ ΑΝΑΛΟΓΙΚΟΤΗΤΑ
            
            
               •Νομική βάση
            
            
               
                  Δεδομένου ότι η πρόταση αφορά την εμπορική πολιτική της Ευρωπαϊκής Ένωσης, η κατάλληλη νομική βάση είναι το άρθρο 207 παράγραφος 4 πρώτο εδάφιο σε συνδυασμό με το άρθρο 218 παράγραφος 9 της Συνθήκης για τη λειτουργία της Ευρωπαϊκής Ένωσης.
               
            
            
               •Επικουρικότητα (σε περίπτωση μη αποκλειστικής αρμοδιότητας) 
            
            
               
                  Η πρόταση εμπίπτει στην αποκλειστική αρμοδιότητα της Ευρωπαϊκής Ένωσης. Ως εκ τούτου δεν ισχύει η αρχή της επικουρικότητας. 
               
            
            
               •Αναλογικότητα
            
            
               
                  Η πρόταση δεν υπερβαίνει όσα είναι αναγκαία ή κατάλληλα για την επίτευξη των επιδιωκόμενων αποτελεσμάτων.
               
            
         
         
            
               3.ΑΠΟΤΕΛΕΣΜΑΤΑ ΕΚ ΤΩΝ ΥΣΤΕΡΩΝ ΑΞΙΟΛΟΓΗΣΕΩΝ, ΔΙΑΒΟΥΛΕΥΣΕΙΣ ΜΕ ΤΑ ΕΝΔΙΑΦΕΡΟΜΕΝΑ ΜΕΡΗ ΚΑΙ ΕΚΤΙΜΗΣΕΙΣ ΕΠΙΠΤΩΣΕΩΝ
            
            
               •Διαβουλεύσεις με τα ενδιαφερόμενα μέρη
            
            
               
                  Άνευ αντικειμένου. Η παρούσα πρόταση εισάγει τροποποιήσεις για την επικαιροποίηση προηγούμενου κειμένου. 
               
            
            
               •Εκτίμηση επιπτώσεων
            
            
               
                  Η παρούσα πρόταση εισάγει τροποποιήσεις σε ισχύουσα διμερή εμπορική συμφωνία. Δεν προκύπτει θέμα εξέτασης εναλλακτικών δράσεων.
               
            
            
               4.ΔΗΜΟΣΙΟΝΟΜΙΚΕΣ ΕΠΙΠΤΩΣΕΙΣ
            
            
               
                  Η δυνητική επίπτωση στον προϋπολογισμό είναι η απώλεια ιδίων πόρων που προέρχονται από δασμούς ύψους περίπου 5 εκατ. EUR ετησίως.
               
            
            
               5.ΑΛΛΑ ΣΤΟΙΧΕΙΑ
            
            
               
                  Ουδέν.
               
            
            
               2017/0020 (NLE)
            
            
               Πρόταση
            
            
               ΑΠΟΦΑΣΗ ΤΟΥ ΣΥΜΒΟΥΛΙΟΥ
            
            
               σχετικά με τη θέση που πρέπει να ληφθεί εξ ονόματος της Ευρωπαϊκής Ένωσης στη Μεικτή Επιτροπή ΕΕ-Mεξικού όσον αφορά τις τροποποιήσεις του παραρτήματος ΙΙΙ της απόφασης αριθ. 2/2000 του Μεικτού Συμβουλίου ΕΚ-Μεξικού, της 23ης Μαρτίου 2000, σχετικά με τον ορισμό της έννοιας «καταγόμενα προϊόντα» ή «προϊόντα καταγωγής» και τις μεθόδους διοικητικής συνεργασίας
            
            
               ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
            
            
               Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 207 σε συνδυασμό με το άρθρο 218 παράγραφος 9
                  1
               ,
            
            
               Έχοντας υπόψη την πρόταση της Ευρωπαϊκής Επιτροπής,
            
            
               Εκτιμώντας τα ακόλουθα:
            
            
               (1)Το παράρτημα III της απόφασης αριθ. 2/2000 του Μεικτού Συμβουλίου ΕΚ-Μεξικού της 23ης Μαρτίου 2000
                  2
                θέτει τους κανόνες καταγωγής για τα καταγόμενα από την επικράτεια των μερών της συμφωνίας προϊόντα. Το άρθρο 38 επιτρέπει στη Μεικτή Επιτροπή ΕΕ-Μεξικού να τροποποιήσει το παράρτημα ΙΙΙ της απόφασης αριθ. 2/2000.
            
            
               (2)Η Ευρωπαϊκή Ένωση έχει θεσπίσει τελωνειακή ένωση με το Πριγκιπάτο της Ανδόρρας για τα προϊόντα που υπάγονται στα κεφάλαια 25 έως 97 του Εναρμονισμένου Συστήματος και με τη Δημοκρατία του Αγίου Μαρίνου για τα προϊόντα που υπάγονται στα κεφάλαια 1 έως 97 του Εναρμονισμένου Συστήματος. Η εν λόγω τελωνειακή ένωση επιτρέπει στα προϊόντα καταγωγής Μεξικού να επωφελούνται από προτιμησιακή μεταχείριση βάσει της απόφασης αριθ. 2/2000 και κατά την εξαγωγή τους στην Ανδόρρα και στον Άγιο Μαρίνο.
            
            
               (3)Συμφωνήθηκε ότι το Μεξικό θα δέχεται τα προϊόντα που υπάγονται στα κεφάλαια 25 έως 97 του Εναρμονισμένου Συστήματος, καταγωγής Πριγκιπάτου της Ανδόρρας, καθώς και τα προϊόντα που υπάγονται στα κεφάλαια 1 έως 97 του Εναρμονισμένου Συστήματος καταγωγής Δημοκρατίας του Αγίου Μαρίνου ως προϊόντα καταγωγής ΕΕ, κατά την έννοια του παραρτήματος ΙΙΙ της απόφασης αριθ. 2/2000. 
            
         
         
            
               (4)Θα πρέπει να προστεθεί το νέο προσάρτημα VI στο παράρτημα ΙΙΙ της απόφασης αριθ. 2/2000 ώστε να επιτραπεί στα εν λόγω προϊόντα να τυγχάνουν, κατά την εισαγωγή τους στο Μεξικό, παρόμοιας μεταχείρισης με τα προϊόντα που κατάγονται από την Ένωση, και να προβλεφθούν διατάξεις σχετικά με την εφαρμογή του παραρτήματος ΙΙΙ στα εν λόγω προϊόντα.
            
            
               (5)Η κοινή δήλωση V
                  3
                στην απόφαση αριθ. 2/2000 του Μεικτού Συμβουλίου ΕΚ-Μεξικού
                  4
                που συστάθηκε βάσει της συμφωνίας οικονομικής εταιρικής σχέσης, πολιτικού συντονισμού και συνεργασίας μεταξύ της Ευρωπαϊκής Κοινότητας και των κρατών μελών της, αφενός, και των Ηνωμένων Πολιτειών του Μεξικού, αφετέρου, η οποία υπεγράφη στις Βρυξέλλες στις 8 Δεκεμβρίου 1997
                  5
                προβλέπει ότι η Μεικτή Επιτροπή ΕΕ – Μεξικού που συστάθηκε βάσει της εν λόγω συμφωνίας θα εξετάσει την ανάγκη παράτασης πέραν της 30ής Ιουνίου 2003 της εφαρμογής των κανόνων καταγωγής που θεσπίζονται στις σημειώσεις 2 και 3 του προσαρτήματος IIα) του παραρτήματος III της απόφασης 2/2000. Η εν λόγω εξέταση αφορά τους ειδικούς κανόνες ανά προϊόν του προσαρτήματος ΙΙ του παραρτήματος ΙΙΙ της απόφασης αριθ. 2/2000 για ορισμένα χημικά προϊόντα που υπάγονται στις κλάσεις 2914 και 2915 του Εναρμονισμένου Συστήματος.
            
            
               (6)Στις XX/XX/2017, η Μεικτή Επιτροπή εξέδωσε την απόφαση αριθ. 1/2017, η οποία παρατείνει την εφαρμογή των ειδικών κανόνων καταγωγής ανά προϊόν στα χημικά προϊόντα που υπάγονται στις κλάσεις 2914 και 2915 του Εναρμονισμένου Συστήματος για τέταρτη φορά. Η απόφαση 1/2017 ισχύει έως τις 31 Δεκεμβρίου 2019.
            
            
               (7)Κρίνεται σκόπιμο να παραταθεί σε μόνιμη βάση η εφαρμογή των ειδικών κανόνων καταγωγής ανά προϊόν που καθορίζονται στο παράρτημα I της απόφασης 1/2017 διότι συνάδουν με τις αρχές επικαιροποίησης της συμφωνίας μεταξύ του Μεξικού και της Ευρωπαϊκής Ένωσης.
            
            
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: 
            
            
               Άρθρο 1
            
            
               1. Η θέση που πρέπει να ληφθεί εξ ονόματος της Ένωσης στο πλαίσιο της Μεικτής Επιτροπής Ευρωπαϊκής Ένωσης-Μεξικού όσον αφορά τις τροποποιήσεις της απόφασης αριθ. 2/2000 του Μεικτού Συμβουλίου ΕΚ-Μεξικού και της απόφασης αριθ. 1/2017 της Μεικτής Επιτροπής ΕΕ-Μεξικού, βασίζεται στο σχέδιο απόφασης της Μεικτής Επιτροπής Ευρωπαϊκής Ένωσης-Μεξικού που επισυνάπτεται στην παρούσα απόφαση.
            
            
               2. Οι εκπρόσωποι της Ένωσης στη Μεικτή Επιτροπή Ευρωπαϊκής Ένωσης-Μεξικού ενδέχεται να συμφωνήσουν σε ήσσονες τροποποιήσεις του σχεδίου απόφασης της Μεικτής Επιτροπής Ευρωπαϊκής Ένωσης-Μεξικού που αναφέρονται στην παράγραφο 1 χωρίς περαιτέρω απόφαση του Συμβουλίου.
            
            
               Άρθρο 2
            
            
               Μετά την έγκρισή της, η απόφαση της Μεικτής Επιτροπής Ευρωπαϊκής Ένωσης-Μεξικού όσον αφορά τις τροποποιήσεις του παραρτήματος ΙΙΙ της απόφασης αριθ. 2/2000 του Μεικτού Συμβουλίου ΕΚ-Μεξικού, της 23ης Μαρτίου 2000, δημοσιεύεται στην Επίσημη Εφημερίδα της Ευρωπαϊκής Ένωσης.
            
            
               Βρυξέλλες,
            
            
               
                     Για το Συμβούλιο
               
               
                     Ο Πρόεδρος
               
            
            
               ΝΟΜΟΘΕΤΙΚΟ ΔΗΜΟΣΙΟΝΟΜΙΚΟ ΔΕΛΤΙΟ
            
            
               1.ΠΛΑΙΣΙΟ ΤΗΣ ΠΡΟΤΑΣΗΣ/ΠΡΩΤΟΒΟΥΛΙΑΣ 
            
            
               1.1.Τίτλος της πρότασης/πρωτοβουλίας 
            
            
               1.2.Σχετικός/-οί τομέας/-είς πολιτικής στη δομή ΔΒΔ/ΠΒΔ
            
            
               1.3.Χαρακτήρας της πρότασης/πρωτοβουλίας 
            
            
               1.4.Στόχος/-οι 
            
            
               1.5.Αιτιολόγηση της πρότασης/πρωτοβουλίας 
            
         
         
            
               1.6.Διάρκεια και δημοσιονομικές επιπτώσεις 
            
            
               1.7.Προβλεπόμενος/-οι τρόπος/-οι διαχείρισης 
            
            
               2.ΜΕΤΡΑ ΔΙΑΧΕΙΡΙΣΗΣ 
            
            
               2.1.Διατάξεις στον τομέα της παρακολούθησης και της υποβολής εκθέσεων 
            
            
               2.2.Σύστημα διαχείρισης και ελέγχου 
            
            
               2.3.Μέτρα για την πρόληψη περιπτώσεων απάτης και παρατυπίας 
            
            
               3.ΕΚΤΙΜΩΜΕΝΕΣ ΔΗΜΟΣΙΟΝΟΜΙΚΕΣ ΕΠΙΠΤΩΣΕΙΣ ΤΗΣ ΠΡΟΤΑΣΗΣ/ΠΡΩΤΟΒΟΥΛΙΑΣ 
            
            
               3.1.Τομέας/-είς του πολυετούς δημοσιονομικού πλαισίου και γραμμή/-ές δαπανών του προϋπολογισμού που επηρεάζονται 
            
            
               3.2.Εκτιμώμενες επιπτώσεις στις δαπάνες 
            
            
               3.2.1.Συνοπτική παρουσίαση των εκτιμώμενων επιπτώσεων στις δαπάνες 
            
            
               3.2.2.Εκτιμώμενες επιπτώσεις στις επιχειρησιακές πιστώσεις 
            
            
               3.2.3.Εκτιμώμενες επιπτώσεις στις πιστώσεις διοικητικού χαρακτήρα
            
            
               3.2.4.Συμβατότητα με το ισχύον πολυετές δημοσιονομικό πλαίσιο
            
            
               3.2.5.Συμμετοχή τρίτων μερών στη χρηματοδότηση 
            
            
               3.3.Εκτιμώμενες επιπτώσεις στα έσοδα
            
            
               ΝΟΜΟΘΕΤΙΚΟ ΔΗΜΟΣΙΟΝΟΜΙΚΟ ΔΕΛΤΙΟ
            
            
               1.ΠΛΑΙΣΙΟ ΤΗΣ ΠΡΟΤΑΣΗΣ/ΠΡΩΤΟΒΟΥΛΙΑΣ 
            
            
               1.1.Τίτλος της πρότασης/πρωτοβουλίας 
            
            
               
                  Απόφαση του Συμβουλίου σχετικά με τη θέση που πρέπει να ληφθεί εξ ονόματος της Ευρωπαϊκής Ένωσης στη Μεικτή Επιτροπή ΕΕ-Mεξικού όσον αφορά τις τροποποιήσεις του παραρτήματος ΙΙΙ της απόφασης αριθ. 2/2000 του Μεικτού Συμβουλίου ΕΚ-Μεξικού, της 23ης Μαρτίου 2000, σχετικά με τον ορισμό της έννοιας «καταγόμενα προϊόντα» ή «προϊόντα καταγωγής» και τις μεθόδους διοικητικής συνεργασίας
               
            
            
               1.2.Σχετικός/-οί τομέας/-είς πολιτικής στη δομή ΔΒΔ/ΠΒΔ
                  6
                
            
         
         
            
               
                  Γραμμή εσόδων. Κεφάλαιο 12 (Τελωνειακοί δασμοί και λοιποί δασμοί που αναφέρονται στο άρθρο 2 παράγραφος 1 στοιχείο α) της απόφασης 2007/436/ΕΚ, ΕΥΡΑΤΟΜ)
               
            
            
               1.3.Χαρακτήρας της πρότασης/πρωτοβουλίας 
            
            
               ◻ Η πρόταση/πρωτοβουλία αφορά νέα δράση 
            
            
               ◻ Η πρόταση/πρωτοβουλία αφορά νέα δράση μετά από πιλοτικό έργο/προπαρασκευαστική δράση
                  7
                
            
            
               ☒ Η πρόταση/πρωτοβουλία αφορά την παράταση υφιστάμενης δράσης 
            
            
               ◻ Η πρόταση/πρωτοβουλία αφορά δράση προσανατολισμένη σε νέα δράση 
            
            
               1.4.Στόχος/-οι
            
            
               1.4.1.Ο/Οι πολυετής/-είς στρατηγικός/-οί στόχος/-οι της Επιτροπής τον/τους οποίο/-ους αφορά η πρόταση/πρωτοβουλία 
            
            
               
                  Άνευ αντικειμένου.
               
            
            
               1.4.2.Ειδικός/-οί στόχος/-οι και δραστηριότητα/-ες ΔΒΔ/ΠΒΔ 
            
            
               
                  Ειδικός στόχος αριθ.
               
               
                  Άνευ αντικειμένου
               
               
                  Σχετική/-ές δραστηριότητα/-ες ΔΒΔ/ΠΒΔ
               
               
                  Τελωνειακοί δασμοί
               
            
            
               1.4.3.Αναμενόμενο/-α αποτέλεσμα/-τα και επιπτώσεις
            
            
               Να προσδιοριστούν τα αποτελέσματα που θα πρέπει να έχει η πρόταση/πρωτοβουλία όσον αφορά τους/τις στοχοθετημένους/-ες δικαιούχους/ομάδες.
            
            
               
                  Το εμπόριο των εν λόγω χημικών προϊόντων των κλάσεων 2914 και 2915 του ΕΣ (Εναρμονισμένο Σύστημα), για τα οποία οι ειδικοί κανόνες καταγωγής ανά προϊόν θα έχουν μόνιμο χαρακτήρα, δεν θα μειωθεί μεταξύ του Μεξικού και της ΕΕ. 
               
            
            
               1.4.4.Δείκτες αποτελεσμάτων και επιπτώσεων 
            
            
               Να προσδιοριστούν οι δείκτες για την παρακολούθηση της υλοποίησης της πρότασης/πρωτοβουλίας.
            
            
               
                  Άνευ αντικειμένου
               
            
         
         
            
               1.5.Αιτιολόγηση της πρότασης/πρωτοβουλίας 
            
            
               1.5.1.Βραχυπρόθεσμη ή μακροπρόθεσμη κάλυψη αναγκών 
            
            
               
                  Άνευ αντικειμένου
               
            
            
               1.5.2.Προστιθέμενη αξία παρέμβασης της ΕΕ
            
            
               
                  Η πρόταση εμπίπτει στην αποκλειστική αρμοδιότητα της Ευρωπαϊκής Ένωσης. 
               
            
            
               1.5.3.Διδάγματα που αποκομίστηκαν από ανάλογες εμπειρίες του παρελθόντος
            
            
               
                  Άνευ αντικειμένου
               
            
            
               1.5.4.Συμβατότητα και ενδεχόμενη συνέργεια με άλλα κατάλληλα μέσα
            
            
               
                  Άνευ αντικειμένου
               
            
            
               1.6.Διάρκεια και δημοσιονομικές επιπτώσεις 
            
            
               ◻ Πρόταση/πρωτοβουλία περιορισμένης διάρκειας 
            
            
               –◻
                     Πρόταση/Πρωτοβουλία με ισχύ από την [ΗΗ/MM]ΕΕΕΕ μέχρι την [ΗΗ/MM]ΕΕΕΕ 
            
            
               –◻
                     Δημοσιονομικές επιπτώσεις από το ΕΕΕΕ μέχρι το ΕΕΕΕ 
            
            
               ☒ Πρόταση/πρωτοβουλία απεριόριστης διάρκειας
            
            
               –Περίοδος σταδιακής εφαρμογής από την 1/1/2020
            
            
               –και στη συνέχεια πλήρης εφαρμογή.
            
            
               1.7.Προβλεπόμενος/-οι τρόπος/-οι διαχείρισης
                  8
                
            
            
               ◻ Άμεση διαχείριση από την Επιτροπή
            
            
               –◻ από τις υπηρεσίες της, συμπεριλαμβανομένου του προσωπικού της στις αντιπροσωπείες της Ένωσης· 
            
            
               –◻
                     από τους εκτελεστικούς οργανισμούς 
            
         
         
            
               ☒ Επιμερισμένη διαχείριση με τα κράτη μέλη 
            
            
               ◻ Έμμεση διαχείριση με ανάθεση εκτελεστικών καθηκόντων σε:
            
            
               –◻ τρίτες χώρες ή οργανισμούς που αυτές έχουν ορίσει·
            
            
               –◻ διεθνείς οργανισμούς και τις οργανώσεις τους (να προσδιοριστούν)·
            
            
               –◻την ΕΤΕπ και το Ευρωπαϊκό Ταμείο Επενδύσεων·
            
            
               –◻ τους οργανισμούς που αναφέρονται στα άρθρα 208 και 209 του δημοσιονομικού κανονισμού·
            
            
               –◻ οργανισμούς δημοσίου δικαίου·
            
            
               –◻ οργανισμούς που διέπονται από ιδιωτικό δίκαιο με αποστολή δημόσιας υπηρεσίας στον βαθμό που προσφέρουν επαρκείς οικονομικές εγγυήσεις·
            
            
               –◻ οργανισμούς που διέπονται από το ιδιωτικό δίκαιο κράτους μέλους, στους οποίους έχει ανατεθεί η εκτέλεση σύμπραξης δημόσιου και ιδιωτικού τομέα και που προσφέρουν επαρκείς οικονομικές εγγυήσεις·
            
            
               –◻ πρόσωπα επιφορτισμένα με την εκτέλεση συγκεκριμένων δράσεων στον τομέα της ΚΕΠΠΑ δυνάμει του τίτλου V της ΣΕΕ και τα οποία προσδιορίζονται στην αντίστοιχη βασική πράξη.
            
            
               –Αν αναφέρονται περισσότεροι του ενός τρόποι διαχείρισης, παρακαλείσθε να τους διευκρινίσετε στο τμήμα «Παρατηρήσεις».
            
            
               Παρατηρήσεις 
            
            
               
                  Άνευ αντικειμένου
               
            
            
               2.ΜΕΤΡΑ ΔΙΑΧΕΙΡΙΣΗΣ 
            
            
               2.1.Διατάξεις στον τομέα της παρακολούθησης και της υποβολής εκθέσεων 
            
            
               Να προσδιοριστούν η συχνότητα και οι όροι των εν λόγω διατάξεων
            
            
               
                  Άνευ αντικειμένου
               
            
            
               2.2.Σύστημα διαχείρισης και ελέγχου 
            
            
               2.2.1.Κίνδυνος/-οι που έχει/-ουν εντοπιστεί 
            
            
               
                  Άνευ αντικειμένου
               
            
         
         
            
               2.2.2.Πληροφορίες σχετικά με το σύστημα εσωτερικού ελέγχου που έχει καθοριστεί
            
            
               
                  Άνευ αντικειμένου
               
            
            
               2.2.3.Εκτιμώμενο κόστος και όφελος των ελέγχων και αξιολόγηση του εκτιμώμενου επιπέδου κινδύνου σφάλματος 
            
            
               
                  Άνευ αντικειμένου
               
            
            
               2.3.Μέτρα για την πρόληψη περιπτώσεων απάτης και παρατυπίας 
            
            
               Να προσδιοριστούν τα ισχύοντα ή τα προβλεπόμενα μέτρα πρόληψης και προστασίας
            
            
               
                  Άνευ αντικειμένου
               
            
            
               3.ΕΚΤΙΜΩΜΕΝΕΣ ΔΗΜΟΣΙΟΝΟΜΙΚΕΣ ΕΠΙΠΤΩΣΕΙΣ ΤΗΣ ΠΡΟΤΑΣΗΣ/ΠΡΩΤΟΒΟΥΛΙΑΣ 
            
            
               3.1.Τομέας/-είς του πολυετούς δημοσιονομικού πλαισίου και γραμμή/-ές δαπανών του προϋπολογισμού που επηρεάζονται 
            
            
               Άνευ αντικειμένου
            
            
               3.2.Εκτιμώμενες επιπτώσεις στις δαπάνες 
            
            
               3.2.1.Συνοπτική παρουσίαση των εκτιμώμενων επιπτώσεων στις δαπάνες 
            
            
               Άνευ αντικειμένου
            
            
               3.2.2.Εκτιμώμενες επιπτώσεις στις επιχειρησιακές πιστώσεις 
            
            
               –☒
                     Η πρόταση/πρωτοβουλία δεν συνεπάγεται τη χρησιμοποίηση επιχειρησιακών πιστώσεων 
            
            
               –◻
                     Η πρόταση/πρωτοβουλία συνεπάγεται τη χρησιμοποίηση επιχειρησιακών πιστώσεων, όπως εξηγείται κατωτέρω:
            
            
               3.2.3.Εκτιμώμενες επιπτώσεις στις πιστώσεις διοικητικού χαρακτήρα
            
            
               3.2.3.1.Συνοπτική παρουσίαση 
            
            
               –☒
                     Η πρόταση/πρωτοβουλία δεν συνεπάγεται τη χρησιμοποίηση πιστώσεων διοικητικού χαρακτήρα. 
            
            
               –◻
                     Η πρόταση/πρωτοβουλία συνεπάγεται τη χρησιμοποίηση πιστώσεων διοικητικού χαρακτήρα, όπως εξηγείται κατωτέρω:
            
         
         
            
               3.2.3.2.Εκτιμώμενες ανάγκες σε ανθρώπινους πόρους
            
            
               –☒
                     Η πρόταση/πρωτοβουλία δεν συνεπάγεται τη χρησιμοποίηση ανθρώπινων πόρων. 
            
            
               –◻
                     Η πρόταση/πρωτοβουλία συνεπάγεται τη χρησιμοποίηση ανθρώπινων πόρων, όπως εξηγείται κατωτέρω:
            
            
               3.2.4.Συμβατότητα με το ισχύον πολυετές δημοσιονομικό πλαίσιο 
            
            
               –☒
                     Η πρόταση/πρωτοβουλία είναι συμβατή με τον ισχύον πολυετές δημοσιονομικό πλαίσιο.
            
            
               –◻
                     Η πρόταση/πρωτοβουλία απαιτεί αναπρογραμματισμό του σχετικού τομέα του πολυετούς δημοσιονομικού πλαισίου.
            
            
               
                  Να εξηγηθεί ο απαιτούμενος αναπρογραμματισμός, με προσδιορισμό των σχετικών γραμμών του προϋπολογισμού και των αντίστοιχων ποσών.
               
               
                  Άνευ αντικειμένου
               
            
            
               –◻
                     Η πρόταση/πρωτοβουλία απαιτεί τη χρησιμοποίηση του μέσου ευελιξίας ή την αναθεώρηση του πολυετούς δημοσιονομικού πλαισίου.
            
            
               
                  Να εξηγηθεί η ανάγκη, με προσδιορισμό των σχετικών τομέων και γραμμών του προϋπολογισμού, καθώς και των αντίστοιχων ποσών.
               
               
                  Άνευ αντικειμένου
               
            
            
               3.2.5.Συμμετοχή τρίτων μερών στη χρηματοδότηση 
            
            
               –Η πρόταση/πρωτοβουλία δεν προβλέπει συγχρηματοδότηση από τρίτα μέρη. 
            
            
               
            
               3.3.Εκτιμώμενες επιπτώσεις στα έσοδα 
            
            
               –◻
                     Η πρόταση/πρωτοβουλία δεν έχει δημοσιονομικές επιπτώσεις στα έσοδα.
            
            
               –☒
                     Η πρόταση/πρωτοβουλία έχει τις δημοσιονομικές επιπτώσεις που περιγράφονται κατωτέρω:
            
            
               
               στους ιδίους πόρους 
            
            
               
               στα διάφορα έσοδα 
            
            
               Σε εκατ. EUR (με τρία δεκαδικά ψηφία)
            
         
         
            
                     
                        Γραμμή εσόδων του προϋπολογισμού:
                     
                  
                  
                     
                        Διαθέσιμες πιστώσεις για το τρέχον οικονομικό έτος
                     
                  
                  
                     
                        Επιπτώσεις της πρότασης/πρωτοβουλίας
                           9
                        
                     
                  
               
                     
                  
                  
                     
                  
                  
                     
                        Έτος
                        N
                     
                  
                  
                     
                        Έτος
                        N+1
                     
                  
                  
                     
                        Έτος
                        N+2
                     
                  
                  
                     
                        Έτος
                        N+3
                     
                  
                  
                     
                        Η πρόταση δεν έχει ημερομηνία λήξης
                     
                  
               
                     
                        Άρθρο 120
                     
                  
                  
                     
                        20 000 500 000
                     
                  
                  
                     
                        -5
                     
                  
                  
                     
                        -5
                     
                  
                  
                     
                        -5
                     
                  
                  
                     
                        -5
                     
                  
                  
                     
                  
                  
                     
                  
                  
                     
                  
               
               Για τα διάφορα έσοδα «για ειδικό προορισμό», να προσδιοριστεί(-ούν) η(οι) γραμμή(-ές) δαπανών του προϋπολογισμού που επηρεάζονται.
            
            
               
                  Άνευ αντικειμένου
               
            
            
               Να προσδιοριστεί η μέθοδος υπολογισμού των επιπτώσεων στα έσοδα.
            
            
               
                  Ορισμένα χημικά προϊόντα των κλάσεων 2914 και 2915 του ΕΣ που εισάγονται από το Μεξικό έχουν προνομιακό δασμολογικό συντελεστή 0% βάσει προσωρινής παρέκκλισης η οποία λήγει στις 31 Δεκεμβρίου 2019. Ο δασμολογικός συντελεστής 5,5 % του μάλλον ευνοούμενου κράτους (ΜΕΚ) που θα έπρεπε να εφαρμοστεί από την 1η Ιανουαρίου 2020 δεν ισχύει πλέον για τα εν λόγω χημικά προϊόντα εφόσον η παρέκκλιση καθίσταται μόνιμη.
               
            
         
         
            
                  
                     (1)
                  ΕΕ C 326 της 26.10.2012, σ. 146.
               
               
                  
                     (2)
                  ΕΕ L 157 της 30.06.2000,, σ. 10.
               
               
                  
                     (3)
                  ΕΕ L 245 της 29.9.2000, σ.1167.
               
               
                  
                     (4)
                  ΕΕ L 245 της 29.9.2000, σ.1, πρβλ. ΕΕ L 157 της 30.6.2000, σ.10
               
               
                  
                     (5)
                  ΕΕ L 276 της 28.10.2000, σ. 45.
               
               
                  
                     (6)
                  ΔΒΔ: διαχείριση βάσει δραστηριοτήτων· ΠΒΔ: προϋπολογισμός βάσει δραστηριοτήτων.
               
               
                  
                     (7)
                  Όπως αναφέρεται στο άρθρο 54 παράγραφος 2 στοιχεία α) ή β) του δημοσιονομικού κανονισμού.
               
               
                  
                     (8)
                  Οι λεπτομέρειες σχετικά με τους τρόπους διαχείρισης, καθώς και οι παραπομπές στον δημοσιονομικό κανονισμό είναι διαθέσιμες στον ιστότοπο BudgWeb: 
                  
                     http://www.cc.cec/budg/man/budgmanag/budgmanag_en.html
                  
               
               
                  
                     (9)
                  Όσον αφορά τους παραδοσιακούς ιδίους πόρους (δασμούς, εισφορές ζάχαρης), τα αναγραφόμενα ποσά πρέπει να είναι καθαρά ποσά, δηλ. τα ακαθάριστα ποσά μετά την αφαίρεση του 25% για έξοδα είσπραξης.
               
            
      
    ---documentbreak--- 
      
         
               ΕΥΡΩΠΑΪΚΗ ΕΠΙΤΡΟΠΗ
            Βρυξέλλες, 8.2.2017
            COM(2017) 64 final
            ΠΑΡΑΡΤΗΜΑ
            στην
            Πρόταση απόφασης του Συμβουλίου
            σχετικά με τη θέση που πρέπει να ληφθεί εξ ονόματος της Ευρωπαϊκής Ένωσης στη Μεικτή Επιτροπή ΕΕ-Mεξικού όσον αφορά τις τροποποιήσεις του παραρτήματος ΙΙΙ της απόφασης αριθ. 2/2000 του Μεικτού Συμβουλίου ΕΚ-Μεξικού, της 23ης Μαρτίου 2000, σχετικά με τον ορισμό της έννοιας «καταγόμενα προϊόντα» ή «προϊόντα καταγωγής» και τις μεθόδους διοικητικής συνεργασίας
            
               
         
         
            
            
               ΑΠΟΦΑΣΗ αριθ. X/XXXX ΤΗΣ ΜΕΙΚΤΗΣ ΕΠΙΤΡΟΠΗΣ ΕΥΡΩΠΑΪΚΗΣ ΕΝΩΣΗΣ -ΜΕΞΙΚΟΥ
            
            
            
               της XX XXXXXX XXXX
            
            
            
               όσον αφορά τις τροποποιήσεις του παραρτήματος ΙΙΙ της απόφασης αριθ. 2/2000 του Μεικτού Συμβουλίου ΕΚ-Μεξικού, της 23ης Μαρτίου 2000, σχετικά με τον ορισμό της έννοιας «καταγόμενα προϊόντα» ή «προϊόντα καταγωγής» και τις μεθόδους διοικητικής συνεργασίας
            
            
            
               Η ΜΕΙΚΤΗ ΕΠΙΤΡΟΠΗ, 
            
            
            
               Έχοντας υπόψη την απόφαση αριθ. 2/2000 του Μεικτού Συμβουλίου ΕΚ-Μεξικού, της 23ης Μαρτίου 2000 (εφεξής αποκαλούμενη «απόφαση αριθ. 2/2000»), το παράρτημά της ΙΙΙ, και ιδίως το άρθρο 38, 
            
            
            
               Εκτιμώντας τα ακόλουθα: 
            
            
            
               (1)
                     Το παράρτημα III της απόφασης αριθ. 2/2000 ορίζει τους κανόνες καταγωγής για τα καταγόμενα από την επικράτεια των μερών της συμφωνίας προϊόντα. 
            
            
            
               (2)
                     Μεταξύ της Ευρωπαϊκής Ένωσης και του Πριγκιπάτου της Ανδόρρας υπάρχει τελωνειακή ένωση καθώς και μεταξύ της Ευρωπαϊκής Ένωσης και της Δημοκρατίας του Αγίου Μαρίνου, αντιστοίχως, και, ως εκ τούτου, τα αγαθά καταγωγής Μεξικού επωφελούνται από προτιμησιακή μεταχείριση όταν εξάγονται στις εν λόγω δύο χώρες.
            
            
            
               (3) Συμφωνήθηκε ότι το Μεξικό θα δέχεται τα προϊόντα που υπάγονται στα κεφάλαια 25 έως 97 του Εναρμονισμένου Συστήματος, καταγωγής Πριγκιπάτου της Ανδόρρας, καθώς και τα προϊόντα που υπάγονται στα κεφάλαια 1 έως 97 του Εναρμονισμένου Συστήματος καταγωγής Δημοκρατίας του Αγίου Μαρίνου ως προϊόντα καταγωγής ΕΕ, κατά την έννοια του παραρτήματος ΙΙΙ της απόφασης αριθ. 2/2000. 
            
            
         
         
            
               (4)
                     Θα πρέπει να προστεθεί το νέο προσάρτημα VI στο παράρτημα ΙΙΙ της απόφασης αριθ. 2/2000 ώστε να επιτραπεί τα εν λόγω προϊόντα να τυγχάνουν, κατά την εισαγωγή τους στο Μεξικό, παρόμοιας μεταχείρισης με τα προϊόντα που κατάγονται από την Ευρωπαϊκή Ένωση, και να καθοριστούν διατάξεις σχετικά με την εφαρμογή του παραρτήματος ΙΙΙ στα εν λόγω προϊόντα. 
            
            
            
               (5)
                     Στις XX/XX/2017, η Μεικτή Επιτροπή εξέδωσε την απόφαση αριθ. 1/2017, η οποία παρατείνει την εφαρμογή των ειδικών κανόνων καταγωγής ανά προϊόν στα χημικά προϊόντα που υπάγονται στις κλάσεις 2914 και 2915 του Εναρμονισμένου Συστήματος για τέταρτη φορά. Η παράταση που προβλέπεται στην απόφαση αριθ. 1/2017 ισχύει μέχρι τις 31 Δεκεμβρίου 2019.
            
            
            
               (6)
                     Κρίνεται σκόπιμο να παραταθεί σε μόνιμη βάση η εφαρμογή των ειδικών κανόνων καταγωγής ανά προϊόν η οποία παρατάθηκε δυνάμει του παραρτήματος I της απόφασης 1/2017, διότι οι εν λόγω κανόνες συνάδουν με τις αρχές επικαιροποίησης της συμφωνίας μεταξύ του Μεξικού και της Ευρωπαϊκής Ένωσης.
            
            
            
               (7)
                     Συνεπώς, το παράρτημα ΙΙΙ της απόφασης αριθ. 2/2000 του Μεικτού Συμβουλίου ΕΚ-Μεξικού θα πρέπει να τροποποιηθεί αναλόγως,
            
            
            
               ΑΠΟΦΑΣΙΖΕΙ: 
            
            
            
               Άρθρο 1
            
            
            
               1. Το προσάρτημα ΙΙ του παραρτήματος ΙΙΙ της απόφασης αριθ. 2/2000 τροποποιείται σύμφωνα με τις διατάξεις του παραρτήματος Ι της παρούσας απόφασης.
            
            
            
               2. Στο παράρτημα ΙΙΙ της απόφασης αριθ. 2/2000 προστίθεται το νέο προσάρτημα VI σύμφωνα με τις διατάξεις του παραρτήματος ΙΙ της παρούσας απόφασης.
            
            
            
               Άρθρο 2
            
            
            
               Η παρούσα απόφαση τίθεται σε ισχύ την πρώτη ημέρα του δεύτερου μήνα που ακολουθεί την ημερομηνία κατά την οποία τα συμβαλλόμενα μέρη θα ανακοινώσουν το ένα στο άλλο την ολοκλήρωση των αναγκαίων για τον σκοπό αυτό διαδικασιών.
            
            
         
         
            
            
            
            
               Έγινε στις XXXX, XX XXXX 2017
            
            
            
            
            
               Για τη Μεικτή Επιτροπή
            
            
            
            
            
            
               ΠΑΡΑΡΤΗΜΑ I
            
            
            
               Στο προσάρτημα ΙΙ του παραρτήματος III της απόφασης αριθ. 2/2000, οι καταχωρίσεις στις κλάσεις του 2914 και 2915 του ΕΣ αντικαθίστανται από το ακόλουθο κείμενο:
            
            
                
            
            
                     
                        «Κλάση ΕΣ
                     
                  
                  
                     
                        Περιγραφή προϊόντος
                     
                  
                  
                     
                        Επεξεργασία ή κατεργασία που διεξήχθη σε μη καταγόμενες ύλες, η οποία προσδίδει τον χαρακτήρα καταγόμενου προϊόντος
                     
                  
               
                     
                        (1)
                     
                  
                  
                     
                        (2)
                     
                  
                  
                     
                        (3) ή (4)
                     
                  
               
                     
                        ex 2914
                     
                  
                  
                     
                        Διακετονοαλκοόλη
                     
                     
                        Μεθυλοϊσοβουτυλοκετόνη
                     
                     
                        Οξείδιο του μεσιτυλενίoυ
                     
                  
                  
                     
                        Παρασκευή από ακετόνη
                     
                  
                  
                     
                        Παρασκευή κατά την οποία πραγματοποιείται χημική αντίδραση*
                     
                  
               
                     
                        2915
                     
                  
                  
                     
                        Οξέα μονοκαρβοξυλικά άκυκλα κορεσμένα και οι ανυδρίτες, τα αλογονίδια, τα υπεροξείδια και τα υπεροξέα τους· τα αλογονωμένα, σουλφονωμένα, νιτρωμένα ή νιτροδωμένα παράγωγά τους, εκτός για:
                     
                  
                  
                     
                        παρασκευή από ύλες οποιασδήποτε κλάσης. Ωστόσο, η αξία όλων των χρησιμοποιούμενων υλών των κλάσεων 2915 και 2916 δεν πρέπει να υπερβαίνει το 20 % της εργοστασιακής τιμής του προϊόντος
                     
                  
                  
                     
                        Παρασκευή κατά την οποία η αξία όλων των χρησιμοποιούμενων υλών δεν υπερβαίνει το 40% της εργοστασιακής τιμής του προϊόντος
                     
                  
               
                     
                  
                  
                     
                        Οξικός ανυδρίτης, οξικός αιθυλεστέρας και οξικός n-βουτυλεστέρας, οξικό βινύλιο, οξικός ισοπροπυλεστέρας και οξικός μεθυλαμυλεστέρας, μονο-, δι- ή τριχλωροοξικά οξέα, τα άλατα και οι εστέρες τους
                     
                  
                  
                     
                        Παρασκευή από ύλες οποιασδήποτε κλάσης. Ωστόσο, η αξία όλων των χρησιμοποιούμενων υλών της κλάσης 2916 δεν πρέπει να υπερβαίνει το 20 % της εργοστασιακής τιμής του προϊόντος
                     
                  
                  
                     
                        Παρασκευή κατά την οποία πραγματοποιείται χημική αντίδραση*
                     
                  
               
            
               *
                     Η «χημική αντίδραση» είναι μια διεργασία (περιλαμβανομένης της βιοχημικής) η οποία παράγει ένα μόριο με νέα δομή, διασπώντας τους ενδομοριακούς δεσμούς και σχηματίζοντας νέους ενδομοριακούς δεσμούς ή μεταβάλλοντας τη χωρική διάταξη των ατόμων μέσα στο μόριο.
            
            
               Οι ακόλουθες μέθοδοι δεν πρέπει να λαμβάνονται υπόψη για λόγους καταγωγής:
            
         
         
            
               α)
                     η διάλυση στο νερό ή σε άλλα διαλυτικά·
            
            
               β)
                     η απομάκρυνση διαλυτών, συμπεριλαμβανομένου του διαλυτικού νερού· ή
            
            
               γ)
                     η προσθήκη ή η απομάκρυνση του νερού κρυστάλλωσης.
            
            
            
               ** 
                     Η «χημική αντίδραση» είναι μια διεργασία (περιλαμβανομένης της βιοχημικής) η οποία παράγει ένα μόριο με νέα δομή, διασπώντας τους ενδομοριακούς δεσμούς και σχηματίζοντας νέους ενδομοριακούς δεσμούς ή μεταβάλλοντας τη χωρική διάταξη των ατόμων μέσα στο μόριο.
            
            
               Οι ακόλουθες μέθοδοι δεν πρέπει να λαμβάνονται υπόψη για λόγους καταγωγής:
            
            
               α)
                     η διάλυση στο νερό ή σε άλλα διαλυτικά·
            
            
               β)
                     η απομάκρυνση διαλυτών, συμπεριλαμβανομένου του διαλυτικού νερού· ή
            
            
               γ)
                     η προσθήκη ή η απομάκρυνση του νερού κρυστάλλωσης. «
            
            
            
            
               ΠΑΡΑΡΤΗΜΑ II
            
            
            
               Προστίθεται το ακόλουθο προσάρτημα VI στο παράρτημα III της απόφασης αριθ. 2/2000:
            
            
            
               «Προσάρτημα VI
            
            
            
               ΤΟ ΠΡΙΓΚΙΠΑΤΟ ΤΗΣ ΑΝΔΟΡΡΑΣ ΚΑΙ Η ΔΗΜΟΚΡΑΤΙΑ ΤΟΥ ΑΓΙΟΥ ΜΑΡΙΝΟΥ
            
            
            
               1.
                     Τα προϊόντα καταγωγής Πριγκιπάτου της Ανδόρρας που υπάγονται στα κεφάλαια 25 έως 97 του Εναρμονισμένου Συστήματος γίνονται δεκτά από το Μεξικό σύμφωνα με το ίδιο τελωνειακό καθεστώς που χορηγείται σε προϊόντα που εισάγονται και κατάγονται από την Ευρωπαϊκή Ένωση, εφόσον εξακολουθεί να ισχύει η τελωνειακή ένωση που θεσπίζεται με την απόφαση 90/680/ΕΟΚ του Συμβουλίου, της 26 Νοεμβρίου 1990,
                  1
               .
            
         
         
            
            
               2.
                     Τα προϊόντα καταγωγής Μεξικού που υπάγονται στα κεφάλαια 25 έως 97 του Εναρμονισμένου Συστήματος επωφελούνται από την ίδια προτιμησιακή μεταχείριση όταν εισάγονται στην Ανδόρρα όπως και κατά την εισαγωγή τους στην Ευρωπαϊκή Ένωση, εφόσον εξακολουθεί να ισχύει η τελωνειακή ένωση που θεσπίζεται με την απόφαση 90/680/ΕΟΚ, της 26ης Νοεμβρίου 1990,1.
            
            
            
               3.
                     Τα προϊόντα καταγωγής Δημοκρατίας του Αγίου Μαρίνου που υπάγονται στα κεφάλαια 1 έως 97 του Εναρμονισμένου Συστήματος γίνονται δεκτά από το Μεξικό με βάση το ίδιο τελωνειακό καθεστώς που χορηγείται σε προϊόντα που εισάγονται και κατάγονται από την Ευρωπαϊκή Ένωση, εφόσον εξακολουθεί να ισχύει η συμφωνία συνεργασίας και τελωνειακής ένωσης μεταξύ της Ευρωπαϊκής Οικονομικής Κοινότητας και της Δημοκρατίας του Αγίου Μαρίνου που συνήφθη στις Βρυξέλλες στις 16 Δεκεμβρίου 1991.
            
            
            
               4.
                     Τα προϊόντα καταγωγής Μεξικού που υπάγονται στα κεφάλαια 1 έως 97 του Εναρμονισμένου Συστήματος επωφελούνται από την ίδια προτιμησιακή μεταχείριση όταν εισάγονται στον Άγιο Μαρίνο όπως και κατά την εισαγωγή τους στην Ευρωπαϊκή Ένωση, εφόσον εξακολουθεί να ισχύει η συμφωνία συνεργασίας και τελωνειακής ένωσης μεταξύ της Ευρωπαϊκής Οικονομικής Κοινότητας και της Δημοκρατίας του Αγίου Μαρίνου που συνήφθη στις Βρυξέλλες στις 16 Δεκεμβρίου 1991.
            
            
            
               5.
                     Το παράρτημα ΙΙΙ της απόφασης αριθ. 2/2000 του Μεικτού Συμβουλίου ΕΚ-Μεξικού, της 23ης Μαρτίου 2000, σχετικά με τον ορισμό της έννοιας «καταγόμενα προϊόντα» ή «προϊόντα καταγωγής» και τις μεθόδους διοικητικής συνεργασίας εφαρμόζεται, κατ’ αναλογία, για το εμπόριο των προϊόντων που αναφέρονται στα σημεία 1 έως 4.
            
            
            
               6.
                     Ο εξαγωγέας ή ο εξουσιοδοτημένος αντιπρόσωπός του υποχρεούται να αναγράφει τις μνείες «Μεξικό» και «το Πριγκιπάτο της Ανδόρρας» ή «η Δημοκρατία του Αγίου Μαρίνου» στη θέση 2 του πιστοποιητικού κυκλοφορίας εμπορευμάτων EUR.1 ή στη δήλωση τιμολογίου. Επιπλέον, οι εν λόγω πληροφορίες πρέπει να αναγράφονται στη θέση 4 του πιστοποιητικού κυκλοφορίας εμπορευμάτων EUR.1 ή στη δήλωση τιμολογίου, στην περίπτωση προϊόντων καταγωγής του Πριγκιπάτου της Ανδόρρας ή της Δημοκρατίας του Αγίου Μαρίνου. 
            
            
            
               7.
                     Η Ευρωπαϊκή Ένωση αποστέλλει στο Μεξικό δείγματα των πιστοποιητικών κυκλοφορίας εμπορευμάτων EUR.1, τα αποτυπώματα των σφραγίδων που χρησιμοποιούνται από το Πριγκιπάτο της Ανδόρρας και τη Δημοκρατία του Αγίου Μαρίνου, καθώς και τις διευθύνσεις των αρχών που είναι αρμόδιες για τη διαδικασία επαλήθευσης στο Πριγκιπάτο της Ανδόρρας και στη Δημοκρατία του Αγίου Μαρίνου. 
            
            
            
               8.
                     Εάν η αρμόδια δημόσια αρχή του Πριγκιπάτου της Ανδόρρας ή της Δημοκρατίας του Αγίου Μαρίνου δεν συμμορφώνεται με τις διατάξεις του παραρτήματος ΙΙΙ, το Μεξικό μπορεί να προσφύγει στην ειδική επιτροπή τελωνειακής συνεργασίας και κανόνων καταγωγής που συστάθηκε δυνάμει του άρθρου 17 της απόφασης 2/2000, προκειμένου να καθοριστούν τα κατάλληλα μέτρα για την επίλυση του θέματος.»
            
            
         
         
            
                  
                     (1)
                  Απόφαση 90/680/ΕΟΚ του Συμβουλίου, της 26ης Νοεμβρίου 1990, για τη σύναψη συμφωνίας με τη μορφή ανταλλαγής επιστολών μεταξύ της Ευρωπαϊκής Οικονομικής Κοινότητας και του Πριγκιπάτου της Ανδόρας (ΕΕ L 374 της 31.12.1990, σ. 13).